section_heading: Utjecaj
paragraph_text: Skladba je popularna od svog nastanka. U izvorima se navodi da je s više od 2000 verzija najčešće snimana pjesma. Međutim, u Guinnessovoj knjizi rekorda naveden je rekord po kome je za skladbu Summertime iz opere Porgy i Bess Georgea Gershwina na dan 1. lipnja 2017. godine postojao 67.591 zapis. Bez obzira na brojke, La Paloma je nesumnjivo veoma popularna. Izvodili su je bezbrojni pjevači, solisti i grupe u cijelom svijetu. Među njima su i Ivo Robić (na hrvatskom i njemačkom jeziku) i Mišo Kovač.